«آذربایجان گنج عاشیقلاری»نین عمومی گؤروشو طنطنهلی کئچدی(شکیللر)
«آذربایجان گنج عاشیقلاری»نین سازلی سؤزلو عمومی گؤروشو دی آیینین۱۶سی پنجشنبه گونو ساعات ۱۷٫۰۰ده تهرانین «مهر مدنیت سارایی»ندا طنطنهلی کئچدی.
«مهر مدنیت سارایی» و «صابر ادبی انجومنی»نین قارشیلیقلی امکداشلیغی ایله کئچیریلن بو تدبیرده آذربایجان عاشیق صنعتینین گؤرکملی نمایندهسی اوستاد ایمران حیدریدن ده تجلیل ائدیلدی. مراسیمده تانینمیش بستهکار محمد رضا درویشی و گؤرکملی ادبی شخصیت دوقتور حسین صدیق(دوزگون) عاشیق صنعتی و اونون اینجهلیکلری حقده چیخیش ائتدیلر. «صابر ادبی انجومنی»نین بو تدبیرله علاقهدار یایدیغی بیانیه انجومنین نومایندهسی طرفیندن اوخوندوقدان سونرا، انجومنین اداره هئیتی عضولریندن حسین طهماسبپور (شهرک) و اکبر صالحی (قاداش) اؤز شعرلریندن مجلیس اشتراکچیلارینا اوخودولار.
بیر چوخ آذربایجان ادبی مدنی شخصیتلری، شاعر و یازیچیلاری و عاشیقلارینین اشتراکی ایله کئچیریلن بو تدبیرده اوستاد ایمران حیدری و شاگردلری و چنگیز خانزاده موسیقی آموزشگاهینین اؤیرنجیلری اؤز باجاریقلی و گؤزل ایفالاریلا اشتراکچیلارین گئنیش رغبتینی قازادیلار.
تدبیرین سون حصهسینده یئنه ده اوستاد ایمران حیدری اؤز اعجازکار بارماقلاریلا سازین تئللرینی دیله گتیردی و نهایت ادبی مدنی درنکلر نومایندهلرینین صحنهیه چیخماسیلا تدبیر سونا چاتدی.
تدبیرین آپاریجیسی «صابر ادبی انجومنی»نین عضوی و «ادبیات سئونلر» تلگرام گروهونون مدیری جناب کریم قربانزادهایدی.
بو تدبیردن چکیلن شکیللری حؤرمتلی اوخوجولارا تقدیم ائدیریک. شکیللر «ادبیات سئونلر» تلگرام گروهوندان آلینیبدیر(شکیللری پایلاشانلار: یوسوف اوغلو – ائلدار محمدزاده صذیق):
azb_Arab azb_Arab azb_Arab azb_Arab azb_Arab azb_Arab azb_Arab